Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: szóló 2001. évi LXII. törvény (a továbbiakban: Szátv.)
Paragraph Index: 50

„12. § Az 1. § (1) és (2) bekezdésének hatálya alá tartozó, alap-, közép- és felsõfokú oktatási intézményben tanító pedagógus és oktató a Magyar Köztársaság területén pedagógus, illetve oktatói kedvezményekre jogosult. A kedvezményekre való jogosultságát a „Magyar igazolvány”, illetve a „Magyar hozzátartozói igazolvány” és annak e célra rendszeresített önálló melléklete (pedagógus-igazolvány, illetve oktatói kártya) együttesen igazolja, amelyet külön jogszabályban kijelölt hatóság ad ki. A pedagógus-igazolványt és az oktatói kártyát kiadó hatóság jogosult eljárása során a „Magyar igazolvány”, illetve a „Magyar hozzátartozói igazolvány” iránti kérelemben foglalt adatok kezelésére, továbbá a pedagógus-igazolvány és az oktatói kártya adatainak nyilvántartására, a pedagógus-igazolvány és az oktatói kártya érvényességi idejének lejártáig. A kedvezményeket és az azok igénybevételével összefüggõ részletes szabályokat külön jogszabály tartalmazza.”

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes